Komisjoni määrus (EMÜ) nr 3859/87,

22. detsember 1987,

millega muudetakse määrust (EMÜ) nr 2723/87, millega kehtestatakse ühise tollitariifistiku rubriiki 19.03 kuuluvate makarontoodete kujul eksporditava teravilja eksporditoetuste süsteemi kohaldamise üksikasjalikud erieeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifi kohta, [1] eriti selle artikli 15 lõike 1 teist lõiku,

võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [2] viimati muudetud määrusega (EMÜ) nr 3808/87, [3] eriti selle artikli 16 lõiget 6 ja artiklit 24,

võttes arvesse nõukogu 29. oktoobri 1975. aasta määrust (EMÜ) nr 2746/75, millega kehtestatakse teravilja eksporditoetuste andmise üldeeskirjad ning nende toetussummade kindlaksmääramise kriteeriumid, [4] eriti selle artikli 8 lõike 2 teist lõiku ja lõiget 3,

ning arvestades, et:

komisjoni määrusega (EMÜ) nr 2730/79, [5] viimati muudetud määrusega (EMÜ) nr 1180/87, [6] kehtestatakse põllumajandustoodete eksporditoetuste süsteemi kohaldamise üksikasjalikud ühiseeskirjad;

komisjoni määrusega (EMÜ) nr 2723/87 [7] kehtestatakse ühise tollitariifistiku rubriiki 19.03 kuuluvate makarontoodete kujul eksporditava teravilja eksporditoetuste süsteemi kohaldamise üksikasjalikud erieeskirjad;

määrusega (EMÜ) nr 2658/87 on alates 1. jaanuarist 1988 kehtestatud uus kaupade koondnomenklatuur, mis vastab nii ühise tollitariifi kui ka ühenduse väliskaubandusstatistika nõuetele ja millega asendatakse 15. detsembri 1950. aasta nomenklatuuri konventsioon seepärast peavad asjaomased tariifirubriigid olema märgitud vastavalt kaupade koondnomenklatuurile;

käesoleva määrusega ettenähtud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 2723/87 muudetakse järgmiselt.

1. Pealkiri asendatakse järgmisega:

"1. Komisjoni määrus (EMÜ) nr 2723/87, 10. september 1987, millega kehtestatakse kaupade koondnomenklatuuri alamrubriikidesse 19021100 ja 190219 kuuluvate makarontoodete kujul eksporditava teravilja eksporditoetuste süsteemi kohaldamise üksikasjalikud erieeskirjad.".

2. Artikkel 1 asendatakse järgmisega:

"Artikkel 1

1. Kui kaupade koondnomenklatuuri alamrubriikidesse 19021100 ja 190219 kuuluvaid kaupu eksporditakse muusse sihtkohta kui Ameerika Ühendriigid, ei võeta arvesse eritoetust, mis on kindlaks määratud teravilja eksportimisel Ameerika Ühendriikidesse kaupade koondnomenklatuuri alamrubriiki 19021100 ja 190219 kuuluvate kaupade kujul:

- kui toetuse alammäär määratakse kindlaks määruse (EMÜ) nr 2730/79 artikli 21 tähenduses,

- määruse (EMÜ) nr 565/80 artikli 4 lõike 7 ja artikli 5 lõike 3 kohaldamisel.

2. Kui asutamislepingu artikli 9 lõikes 2 osutatud seisukorras olevaid teraviljatooteid kasutatakse kaupade koondnomenklatuuri alamrubriiki 19021100 ja 190219 kuuluvate kaupade valmistamiseks, mille puhul kasutatakse ka teatavas koguses sisese töötlemise korra alla kuuluvat teravilja, ei anna nimetatud kaupade eksportimine Ameerika Ühendriikidesse õigust saada nimetatud toodete suhtes kohaldatavat eksporditoetust."

3. Artikli 2 lõige 1 asendatakse järgmisega:

"1. Kaupade koondnomenklatuuri alamrubriiki 19021100 ja 190219 kuuluvate kaupade eksportimiseks Ameerika Ühendriikidesse annab selle liikmesriigi pädev asutus, kus toll ekspordideklaratsiooni aktsepteerib, asjaomaste poolte taotlusel välja "Certificate for the export with refund of pasta to the USA"., edaspidi "sertifikaat P 2".".

Artikkel 2

Käesolev määrus jõustub 1. jaanuaril 1988.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. detsember 1987

Komisjoni nimel

asepresident

Cockfield

[1] EÜT L 256, 7.9.1987, lk 1.

[2] EÜT L 281, 1.11.1975, lk 1.

[3] EÜT L 357, 19.12.1987, lk 12.

[4] EÜT L 281, 1.11.1975, lk 78.

[5] EÜT L 317, 12.12.1979, lk 1.

[6] EÜT L 113, 30.4.1987, lk 27.

[7] EÜT L 261, 11.9.1987, lk 11.

--------------------------------------------------